open-index/open-wikipedia-markdown huggingface dataset:
Dmitri Kalinin

**Dmitri Vladimirovitš Kalinin** (, s. 22. heinäkuuta 1980 Tšeljabinsk, Venäjän SFNT, Neuvostoliitto) on venäläinen entinen jääkiekkoilija, pelipaikaltaan puolustaja. Kalinin voitti urallaan maailmanmestaruuden ja Gagarin Cupin. Hän pelasi yhteensä yhdeksän kautta NHL-liigassa ja 14 kautta Venäjän pääsarjassa.

## Ura
### Seurajoukkueissa
Kalinin aloitti uransa Venäjän pääsarjassa kaudella 1996–1997, jolloin pelasi muutaman ottelun Traktor Tšeljabinskissä. Seuraavalla kaudella hän pelasi jo 26 peliä Tšeljabinskissä ja hänet  ensimmäisellä kierroksella Buffalo Sabresiin. Kalinin siirtyi Pohjois-Amerikkaan kaudelle 1998–1999. Osan kaudesta hän pelasi QMJHL:ssä Moncton Wildcatsissa ja osan AHL:ssä Rochester Americansissa.

Kauden 1999–2000 Kalinin aloitti Buffalossa, mutta hänet lähetettiin vielä AHL-liigan Rochesteriin hakemaan parempaa tuntumaa ammattilaiskiekkoiluun. Seuraavalla kaudella hän nousikin Buffalon NHL-kokoonpanoon ja pelasi käytännössä koko kauden NHL-veteraani James Patrickin pakkiparina. Buffalossa Kalinin pelasi kahdeksan kauden ajan.  Kalinin pelasi Venäjällä Metallurg Magnitogorskissa. Kahdeksan Buffalo-kautensa aikana Kalinin pelasi 466 runkosarjaottelua ja teki pisteet 34+111.

Kesällä 2008 Kalinin teki vuoden sopimuksen New York Rangersin kanssa. Hänet kaupattiin kesken kauden Phoenix Coyotesiin Petr Průcha ja Nigel Dawesin kanssa vaihdossa Derek Morrisiin.

Kaudeksi 2009–2010 Kalinin suuntasi kotimaansa KHL-liigaan ja Salavat Julajev Ufaan. Hän pelasi Ufassa myös seuraavan kauden, kunnes siirtyi kaudeksi 2011–2012 SKA Pietariin.

Kaudeksi 2016–17 Kalinin siirtyi KHL-joukkue Spartak Moskovaan.

### Maajoukkueessa

Kalinin pelasi ensimmäisen arvoturnauksen vuonna 1998, kun hän pelasi Venäjän 18-vuotiaiden EM-kilpailuissa. Venäjä voitti kisoista EM-pronssia.

Ruotsissa 2002 Kalinin edusti Venäjää ensimmäistä kertaa MM-kilpailuissa. Venäjä voitti MM-hopeaa. Suomessa 2003 Kalinin oli jälleen mukana Venäjän kokoonpanossa. Samoin Tšekissä 2004 ja Itävallassa 2005, jossa Venäjä voitti pronssia Kalinin edusti kotimaataan MM-tasolla. Välissä hän oli mukana myös vuoden 2004 maailmancupissa.

Kalinin on kolminkertainen jääkiekon maailmanmestari vuosien 2008, 2009 ja 2012 MM-kisoista.

## Tilastot

## Lähteet
* 

### Viitteet
Jaku Havukainen

**Jarmo-Pekka ”Jaku” Havukainen** on suomalainen kitaristi ja lauluntekijä. Hän aloitti soittamisen 1970-luvun alkupuolella, ja on myöhemmin säestänyt muun muassa Tapani Kansaa, Paula Koivuniemeä ja Topi Sorsakoskea, keikkaillut kahdestaan Pepe Willbergin kanssa sekä kuulunut uuteen Jormas-kokoonpanoon. Lapinlahden Lintuihin hän kuului noin vuoden verran (2005–2006). Nykyään Havukainen keikkailee oman yhtyeensä sekä *Aboriginal Pig Band* -yhtyeen kanssa. Havukainen julkaisi vuonna 2003 ensimmäisen oman levynsä *[[Rocks With The Stars]]*.

Jaku Havukainen on myös lauluntekijä. Hänen omalla nimellään tai salanimillä tekemiään kappaleita ovat levyttäneet ainakin Samuli Edelmann, Anna Hanski ja Sakari Kuosmanen.

## Soittohistoriaa
### Jaku Havukainen Band

* Jaku Havukainen: kitara
* Pekka Helin: basso
* Jari Kettunen (joskus Topi Kurki): rummut

### Yhtyeitä
* Jammers
* Magyar
* Jakuza
* Havana Pistoleros
* Jormas (uudempi kokoonpano)
* Lapinlahden Linnut (2005-2006)
* Aboriginal Pig Band (2007-)
* Duke C
* Pekka Tegelman Band

### Artisteja, joita säestänyt
* Kepa Kettunen
* Markku Aro
* Berit
* Danny
* Anna Hanski
* Viktor Kalborrek
* Tapani Kansa
* Paula Koivuniemi
* Kaija Koo
* Sakari Kuosmanen
* Leena Nilsson
* Topi Sorsakoski
* Robin Wikman alias Robinson
* Timo Turpeinen
* Pepe Willberg
* Kirka
* Jukka Itkonen
* Harri Saksala
* Meiju Suvas
* Kari Vepsä
* Kari Salmelainen
* Marjorie
* Anneli Sari
* Kojo
* Jim Pembroke
* Lexa Mikkola
* Eini
* Frederik

## Diskografia
### Omat albumit
* *[[Rocks With The Stars]]* (2003)

### Muut albumit
* Jaku Havukainen & Jukka Itkonen: *[[Lehtevä mies]]* (1993) (lastenlevy)
* Kaija Koon 4 ensimmäistä albumia
* Timo Turpeinen
* Jukka Itkonen: *[[Joko teitä on rakastettu?]]* (2007)
* Danny
* Esa Kaartamo
* Eeki Mantere
* Frederik
* Kai Tapani
* Kaija Kokkola
* Matti ja Teppo
* Ulla Tapaninen
* Marjorie
* Pale Saarinen
* Blake
* Kojo, Murrit 2 lastenlevyä
* Markku Aro
* Tapani Kansa
* [(Kepa Kettunen)], Prairie River
* [(Kai Tapani)]

## Lähteet

## Aiheesta muualla
* Poptori: Jaku Havukainen & Jakuza
* Rocks With The Stars Pepe Willbergin sivuilla  (myös Jaku Havukaisen historiaa)
* Aboriginal Pig Bandin sivut
Nolan Pratt

**Nolan Pratt** (s. 14. elokuuta 1975 Fort McMurray, Alberta, Kanada) on kanadalainen jääkiekkoilija ja jääkiekkovalmentaja. Pelipaikaltaan hän oli puolustaja. 

Hartford Whalers varasi WHL:ssä Portland Winter Hawksin joukkueessa pelanneen Prattin vuoden 1993 draftissa 5. kierroksella. Kaudelle 1995–1996 hän siirtyi Hartfordin organisaatioon, mutta ensimmäiset vuodet menivät lähinnä farmisarjoissa. Vasta kaudella 1998–1999 Pratt vakiinnutti pelipaikan NHL:ssä Carolina Hurricanesin riveissä. Kaudelle 2001–2002 Pratt siirtyi Tampa Bay Lightningin joukkueeseen, jossa pelasi aina kauteen 2006–2007 asti voittaen Stanley Cupin kaudella 2003–2004. Kaudeksi 2007–2008 hän teki vuoden sopimuksen Buffalo Sabresin kanssa. Kaudeksi 2008–2009 hän siirtyi KHL-liigaan Amur Habarovskin joukkueeseen. Marraskuussa 2010 hän siirtyi SM-liigaan Rauman Lukkoon, jossa pelasi loppukauden 2010–2011.

NHL:n työsulkukaudella Pratt pelasi Saksan 2. Bundesliigassa Duisburg EV:n joukkueessa.

Elokuussa 2011 Pratt nimettiin Columbus Blue Jacketsin farmijoukkueen Springfield Falconsin apuvalmentajaksi.

## Lähteet

## Aiheesta muualla
*
Keräilijä (sarjakuvahahmo)

**Keräilijä** (), oikealta nimeltään **Taneleer Tivan**, on Marvel-universumin avaruusolento. 

Keräilijä on yksi Universumin vanhimmista ja ennustusten näkijä. Kerran hän näki todellisen tuntuisen näyn, jossa lähitulevaisuudessa valtava sarvipäinen tulijättiläinen sytyttäisi koko olemassa olevan maailmankaikkeuden tuleen palavalla miekalla.

Kysymyksessähän on Surtur, joka yrittikin toimia näyn mukaisesti. 

Keräilijä päätti, että hänen tulisi kerätä talteen unisäiliöihin mahdollisimman monta kaikkeuden lajia eräänlaiseksi geenivarastoksi. Hän erikoistui nopeasti ja kerää nimenomaan plodexeja, monipuolista ja muuntumiskykyistä kaikkialle galaksiin levinnyttä lajia. 

Etsintänsä aikana hän eksyi maapallollekin. Aluksi Keräilijä säikähti havaitessaan Sotakoneen, mutta sitten hän huomasi yhden Alfa-lentueen jäsenistä, meressä elävän Marrinan, jonka hän yritti siepata. 

Pääosa Alfoista - Pohjantähti, hänen kaksoissisarensa Aurora, Sasquath ja Puck - puuttuivat asiaan ja karkottivat Keräilijän. Hirviöksi luokittelusta syvästi loukkaantunut Marrina pakeni syvyyksiin hautomaan nöyryytystään.

Keräilijä jatkoi matkaansa. Lopulta hänen toimistaan oli tullut enemmän harrastus kuin vakava tehtävä.

Keräilijä esiintyi myös Marvel Cinematic Universen elokuvissa näyttelijänään Benicio del Toro. Hän teki cameo-esiintymisen elokuvassa **' lopputekstien aikana näytetyssä kohtauksessa, mutta esiintyi isommassa roolissa elokuvassa ''[[Guardians of the Galaxy]]''. Elokuvassa **' esiintyi pelkkä illuusio Keräilijästä, jonka Thanos oli luonut Todellisuuskivellä huijatakseen Galaksin Vartijoita.
Ellen Müller-Preis

**Ellen Müller-Preis** (6. toukokuuta 1912 – 18. marraskuuta 2007) oli itävaltalainen miekkailija ja olympiavoittaja.

Müller-Preis kilpaili florettimiekkailijana viisissä olympialaisissa ja saavutti kolme olympiamitalia. Los Angelesin 1932 kesäolympialaisissa hän voitti kovimman kilpailijansa, Britannian Heather Guinnessin sekä loppusarjassa että kultamitalin ratkaisseessa uusintaottelussa pistein 5–3. Ratkaisuottelussa Guinness osoitti urheiluhenkeä mainitsemalla kahdesta pisteen Preisille tuoneesta osumasta, jotka tuomareilta olivat jääneet näkemättä.

Berliinin 1936 olympialaisissa Preis saavutti pronssia edellään Unkarin Ilona Schacherer ja Saksan Helene Mayer. Sotavuosien jälkeen rouva Müller-Preis saavutti Lontoon 1948 olympialaisissa toisen olympiapronssinsa edellään Ilona Elek (entinen Schacherer) ja Tanskan Karen Lachmann. Vielä Melbournen 1956 olympialaisissa 44-vuotias Müller-Preis sijoittui seitsemänneksi.

MM-kilpailujen henkilökohtaisessa kilpailussa Müller-Preis voitti kultamitalin kolmasti: Lissabonissa 1947, Kairossa 1949 ja Monacossa 1950. Lisäksi hän oli MM- tai EM-kilpailuissa kerran hopealla ja kahdesti pronssilla.

## Saavutukset

* Olympiakultaa floretin henkilökohtaisessa kilpailussa 1932
* Olympiapronssia floretin henkilökohtaisessa kilpailussa 1936 ja 1948
* MM-kultaa floretin henkilökohtaisessa kilpailussa 1947, 1949 ja 1950
* MM-hopeaa floretin henkilökohtaisessa kilpailussa 1935
* MM-pronssia floretin henkilökohtaisessa kilpailussa 1937
* EM-pronssia floretin henkilökohtaisessa kilpailussa 1931

## Lähteet
Helene Mayer

**Helene Mayer** (20. joulukuuta 1910 – 15. lokakuuta 1953) oli saksalainen miekkailija ja olympiavoittaja.

Mayer voitti florettimiekkailussa kaksi olympiamitalia. Amsterdamin 1928 kesäolympialaisissa hän voitti 17-vuotiaana kultaa voitettuaan 20 ottelustaan 18. Seuraavissa olympialaisissa, Los Angelesissa 1932 hän sijoittui viidenneksi. Hän jäi asumaan Yhdysvaltoihin ja opetti saksan kieltä Mills Collegessa Oaklandissa, Kaliforniassa. Yhdysvaltalaisten painostuksen ansiosta juutalaistaustainen Mayer kutsuttiin edustamaan natsi-Saksaa Berliinin 1936 olympialaisiin. Siellä hän hävisi Unkarin Ilona Schachererille pistein 4–5 ja sijoittui hopealle. Palkintokorokkeella Mayer oli mieliksi valtaapitäville ja teki Hitler-tervehdyksen.

MM-kilpailuissa, jotka vuoteen 1935 saakka kulkivat EM-kilpailujen nimellä, Mayer voitti henkilökohtaisessa kilpailussa kultamitalin kolmasti: Napolissa 1929, Wienissä 1931 ja Pariisissa 1937.

## Saavutukset

* Olympiakultaa floretin henkilökohtaisessa kilpailussa 1928
* Olympiahopeaa floretin henkilökohtaisessa kilpailussa 1936
* MM-kultaa floretin henkilökohtaisessa kilpailussa 1937
* EM-kultaa floretin henkilökohtaisessa kilpailussa 1929 ja 1931

## Lähteet
Atle Skårdal

**Atle Skårdal** (s. 17. helmikuuta 1966 Lunde, Telemark, Norja) on norjalainen uransa lopettanut alppihiihtäjä. Vuosina 2005–2019 hän toimi FIS:n kilpailun johtajana naisten alppihiihdon maailmancupissa.

Skårdal on supersuurpujottelun maailmancupin voittaja ja kaksinkertainen maailmanmestari.

Skårdal kilpaili kansainvälisellä tasolla vuosina 1985–1997. Hän voitti supersuurpujottelun maailmanmestaruuden Sierra Nevadassa 1996 29 sadasosasekunnin erolla Patrik Järbyniin. Seuraavana vuonna hän uusi mestaruutensa Sestrieressä voitettuaan Lasse Kjusin 0,21 sekunnilla. Moriokan MM-kilpailuissa 1993 hän sijoittui syöksylaskussa toiseksi 0,60 sekuntia Urs Lehmannille hävinneenä. 

Skårdal voitti supersuurpujottelun maailmancupin kokonaiskilpailun kaudella 1995–1996. Syöksylaskun maailmancupin yhteiskilpailussa hän sijoittui kolme kertaa toiseksi. Skårdal voitti yhteensä seitsemän maailmancupin osakilpailua ja sijoittui 26 kertaa kolmen parhaan joukkoon.

## Saavutuksia
*MM-kilpailut: 
**Bormio 1985: alppiyhdistetty 14.
**Crans-Montana 1987: alppiyhdistetty 12.
**Vail 1989: syöksylasku kuudes, alppiyhdistetty 15.
**Saalbach 1991: syöksylasku kuudes
**Morioka 1993: syöksylasku hopeaa
**Sierra Nevada 1996: supersuurpujottelu kultaa
**Sestriere 1997: supersuurpujottelu kultaa, syöksylasku 13.
*Olympialaiset: 
**Calgary 1988: syöksylasku 15.
**Lillehammer 1994: supersuurpujottelu kuudes, syöksylasku yhdeksäs
*Maailmancup: 
**Syöksylasku
***Kausi 1985–1986: Morzine kolmas
***Kausi 1989–1990: Kitzbühel voitto, Val d'Isère toinen, Cortina d'Ampezzo toinen, Åre voitto
***Kausi 1990–1991: Val Gardena kolmas & voitto, Garmisch-Partenkirchen toinen, Aspen toinen, Lake Louise voitto & toinen
***Kausi 1991–1992: Val Gardena kolmas
***Kausi 1992–1993: Whistler voitto, Kvittfjell kolmas
***Kausi 1993–1994: Saalbach kolmas, Aspen toinen, Whistler voitto
***Kausi 1996–1997: Val Gardena toinen, Chamonix toinen
**Supersuurpujottelu
***Kausi 1989–1990: Les Menuires kolmas
***Kausi 1991–1992: Val d'Isère toinen
***Kausi 1993–1994: Wengen kolmas
***Kausi 1995–1996: Val d'Isère voitto, Valloire toinen, Happo One toinen
***Kausi 1996–1997: Garmisch-Partenkirchen kolmas
**Maailmancupin yhteispisteet: 
***Kausi 1989–1990: kokonaiskilpailussa kuudes, syöksycupissa toinen, supersuurpujottelucupissa viides
***Kausi 1990–1991: kokonaiskilpailussa kuudes, syöksycupissa toinen, supersuurpujottelucupissa kolmas
***Kausi 1992–1993: kokonaiskilpailussa kuudes, syöksycupissa toinen
***Kausi 1993–1994: kokonaiskilpailussa yhdeksäs, supersuurpujottelucupissa viides
***Kausi 1995–1996: supersuurpujottelucupin voitto

## Lähteet
29 (luku)

**29** (**kaksikymmentäyhdeksän**) on luonnollinen luku, jota edeltää luku 28 ja seuraa luku 30.

## Matematiikassa
* 29 on alkuluku, Sophie Germainin alkuluku ja Lucasin alkuluku.
* 29 on Pythagoraan alkuluku: 7 \cdot 4 + 1.
* 29 on 31:n alkulukupari.
* 29 on Pellin luku.
* 29 voidaan muodostaa kahden alkuluvun neliöiden summana: 2^2+5^2.
* 29 voidaan muodostaa kolmen peräkkäisen neliöluvun summana: 2^2+3^2+4^2.
* 29 esiintyy kahdessa jaottomassa Pythagoraan kolmikossa:  ja .
* 29 on palindromi nelijärjestelmässä (1314).
* 29 on toinen alkuluku takaperin binäärijärjestelmässä: 10111_2 = 23.
* Taso voidaan jakaa kahdeksalla suoralla enintään 29 osaan.
* 2^{29} eli  on suurin kahden potenssi, jossa ei ole samaa numeroa kahdesti.

## Luonnontieteissä
* Jaksollisessa järjestelmässä 29 on kuparin järjestysluku.
* Pii-29 on piin vakaa isotooppi.
* Kromi-53 on kromin vakaa isotooppi, jonka neutroniluku on 29.
* Saturnuksen kiertoaika Auringon ympäri on noin 29 Maan vuotta.

## Muissa yhteyksissä
* Helmikuussa on karkausvuosina 29 päivää mutta tavallisesti 28 päivää.
* Boeing B-29 Superfortress oli yhdysvaltalainen pommikone.
* Warren G. Harding oli Yhdysvaltojen 29. presidentti.
* Iowa oli 29. Yhdysvaltoihin liittynyt osavaltio.
* Eurooppatie E29 kulkee Saksan ja Ranskan välillä.
* Valtatie 29 kulkee Keminmaan ja Tornion välillä.
* Suomen aakkosissa on 29 kirjainta.

## Lähteet

## Aiheesta muualla
Luettelo Suomen virallisen albumilistan ykkösistä vuonna 2008

Tämä on **luettelo [[Suomen virallinen lista|Suomen virallisen albumilistan]]** kärkipaikkaa hallussaan pitäneistä albumeista ja niiden esittäjistä vuonna 2008.

## Katso myös

## Lähteet
* Musiikkituottajat → Tilastot → Suomen virallinen lista → Albumit
Paul Accola

**Paul Accola** (s. 20. helmikuuta 1967 Davos, Sveitsi) on sveitsiläinen uransa lopettanut alppihiihtäjä. Hän voitti alppihiihdon maailmancupin kokonaiskilpailun kaudella 1991–1992 ja hän voitti olympiapronssia alppiyhdistetyssä vuoden 1988 talviolympialaisissa Calgaryssä. Lisäksi hän voitti kolme mitalia alppihiihdon maailmanmestaruuskilpailuissa.

Urallaan hän voitti seitsemän maailmancupin osakilpailua ja sijoittui kolmen parhaan joukkoon yhteensä 26 kertaa. Hän lopetti kahden vuosikymmenen mittaisen uransa vuonna 2005.

## Lähteet

## Aiheesta muualla
*Paul Accolan kotisivut
*Paul Accola Sports-reference.org -sivustolla
Andreas Schifferer

**Andreas "Andi" Schifferer** (s. 3. elokuuta 1974 Radstadt, Itävalta) on uransa lopettanut itävaltalainen alppihiihtäjä, joka oli erikoistunut syöksylaskuun, mutta kilpaili myös muissa lajeissa.

Schifferer kilpaili alppihiihdon maailmancupissa ensimmäisen kerran kaudella 1994–1995, mutta kilpaili tuolloin vielä enimmäkseen Eurooppa cupissa. Hän voitti kaksi Eurooppa cupin osakilpailua syöksylaskussa ja menestyi hyvin myös muissa lajeissa, mikä kauden päätteeksi toi hänelle Eurooppa cupin kokonaiskilpailun voiton. Ensimmäiset maailmancupin pisteensä Schifferer voitti seuraavalla kaudella oltuaan Adelbodenin osakilpailussa 25. Uransa ensimmäisen palkintopallisijoituksen hän saavutti myöhemmin saman kauden aikana.

Vuoden 1997 alppihiihdon maailmanmestaruuskilpailuissa hän sijoittui pronssille suurpujottelussa. Seuraavalla kaudella hän voitti neljä syöksylaskun osakilpailua ja syöksylaskun kokonaiscupin. Kaikkien lajien yhteiscupissa hän sijoittui Hermann Maierin jälkeen toiseksi. Ensimmäisiin talviolympialaisiin Scifferer osallistui vuonna 1998 Naganossa.

Seuraavissa olympialaisissa vuonna 2002 hän voitti olympiapronssia super-g:ssä. Hän ei voittanut yhtään maailmancupin osakilpailua 2000-luvulla, mutta sijoittui useasti kolmen parhaan joukkoon. Kaudesta 2004 lähtien hän ei kyennyt taistelemaan kärkisijoituksista ja hän lopetti uransa joulukuussa 2006.
Irene Camber

**Irene Camber** (12. helmikuuta 1926 – 23. helmikuuta 2024) oli italialainen miekkailija ja olympiavoittaja.

Camber voitti florettimiekkailun olympiakultaa Helsingissä 1952. Hän voitti finaalikierroksen viimeisessä ottelussaan hallitsevan olympiavoittajan, Unkarin Ilona Elekin pistein 4–3 ja pääsi tätä vastaan uusintaotteluun olympiavoitosta. Toisenkin kohtaamisen Camber voitti pistein 4–3. Naisten floretin joukkuekilpailu oli olympiaohjelmassa ensimmäistä kertaa vasta Roomassa 1960, jolloin Camber saavutti Italian joukkueen jäsenenä pronssia. Neljä vuotta myöhemmin Tokion olympialaisissa Camber sijoittui joukkuekilpailussa neljänneksi. Henkilökohtaisessa kilpailussa hän ei olympialaisissa menestynyt Helsingin kisojen jälkeen.

MM-kisojen henkilökohtaisessa kilpailussa Camber voitti kultaa Brysselissä 1953 ja pronssia Pariisissa 1957.

## Saavutukset

* Olympiakultaa floretin henkilökohtaisessa kilpailussa 1952
* Olympiapronssia floretin joukkuekilpailussa 1960
* MM-kultaa floretin henkilökohtaisessa kilpailussa 1953
* MM-pronssia floretin henkilökohtaisessa kilpailussa 1957

## Lähteet
Syöksylaskun maailmancup

## Syöksylaskun maailmancupin kolme parasta kausittain
### Miehet

### Naiset

## Syöksylaskucupissa menestyneimmät laskijat

### Miehet

### Naiset

*Laskijan nimi on lihavoitu jos hän kilpailee [[Alppihiihdon maailmancup 2025–2026|kaudella 2025–2026]].*

## Eniten syöksylaskucupin osakilpailuvoittoja

### Miehet

### Naiset

*Laskijan nimi on lihavoitu jos hän kilpaili [[Alppihiihdon maailmancup 2025–2026|kaudella 2025–2026]].*

## Katso myös
* Alppihiihdon maailmancup
* Pujottelun maailmancup
* Suurpujottelun maailmancup
* Supersuurpujottelun maailmancup

## Lähteet
* Syöksylaskun maailmancupin tulokset FIS:n sivuilla
Jänisintiaanit

**Jänisintiaanit** () elävät havumetsän ja tundran rajalla itäisen Kanadan subarktisen alueen pohjoisosassa napapiirin tienoilla Luoteisterritorioissa. Eurooppalaiset antoivat heille tämän nimen koska lumikenkäjänis oli kansalle merkittävin ruoan ja vaatteiden lähde. Heidän kielensä kuuluu athabasca-kieliin.

Luoteessa ja idässä tundralla asuu eskimoita. Jänisintiaanien asuma-alue on Suurelta karhujärveltä länteen, pohjoiseen ja luoteeseen MacKenzie-joen laaksossa ja tästä itään. Viiden jänisintiaaniheimon asuma-alue Fort Normanin ja Suuren Karhujärven väliseudulla ulottuu Mackenzie-jokilaaksosta Yukonin territorion ja vuorten rajalta Nunavutin rajalle. Lännessä on Suuresta Karhujärvestä länteen ja luoteeseen on metsää, ja sen itäpuolella Suuresta karhujärvestä pohjoiseen tundran ja metsän siirtymävyöhyke, ja aivan seudun itäosissa tundraa. Jänisintiaanien asuinalueella elää sekä metsäkaribua että arktisempaa avomaan karibua. Suuressa osassa aluetta on jatkuva ikirouta.

Lähetyssaarnaajat saapuivat alueelle 1800-luvun puolivälin jälkeen. Tuolloin jänisintiaaneja oli ehkä 700-800. Jänisintiaanit metsästivät karibua, hirveä ja pienriistaa. He kalastivat ja keräsivät marjoja. Alueella eli paljon jäniksiä. Vaeltaen elävät jänisintiaanit näkivät monesti nälkää ennen eurooppalaisten tuloa. He saivat vaatteensa ja ravintonsa jäniksistä, joiden määrä vaihteli vuosittain 7-10 vuoden jaksoissa. Tämä ajoi intiaanit säännöllisesti toistuviin pahoihin nälänhätiin. . 

Vuonna 1996 jänisintiaaneiksi oli rekisteröitynyt 1836 henkeä.

## Lähteet
Kansainvälinen ampumahiihtoliitto

**Kansainvälinen ampumahiihtoliitto**, **IBU**, (engl. *International Biathlon Union*) on ampumahiihdon kansainvälinen kattojärjestö. Järjestön toimipaikka sijaitsee Salzburgissa, Itävallassa.

## Historia
Kansainvälinen ampumahiihtoliitto perustettiin 2. heinäkuuta 1993, kun Britannian Kansallinen ampumahiihtoliitto päätti sulkea ampumahiihdon nykyaikaisen viisiottelun maailmanjärjestöstä UIPMPB:stä (*Union de Pentathlon Moderne et Biathlon*), johon se oli kuulunut vuodesta 1953 lähtien. Tämä pakotti ampumahiihdon organisoitumaan omaksi lajiliitokseen. Järjestäytymiskongressissaan Lontoossa uusi järjestö valitsi johtokunnan ja 57 aiemmin UIMB:hen kuulunutta liittoa yhdistettiin IBUun. Kansainvälinen olympiakomitea kuitenkin tunnusti IBUn vasta elokuussa 1998.

IBUn tärkein toimiva elin on joka toinen vuosi järjestettävä kongressi. Ensimmäinen konferenssi järjestettiin vuonna 1994 Salzburgissa.

### IBU ja Venäjä
Huhtikuussa 2018 Itävallan poliisi teki ratsian kansainvälisen ampumahiihtoliiton päämajaan.  Samaan aikaan tehtiin toinen ratsia Norjassa, jonka kohteena oli IBU:n puheenjohtaja Anders Besseberg. Ratsiat johtuivat Venäjän dopingskandaalista. Venäjän antidopingtoimiston (Rusada) entinen johtaja Grigori Rodtšenkov, joka on ollut avainasemassa dopingskandaalin selvittämisessä, kertoi Bessebergin ja IBU:n pääsihteerin Nicole Reschin ottaneen vastaan suuria (noin 200 000–400 000 dollaria) lahjuksia Rusadalta vastineeksi siitä, että IBU pimittäisi venäläisurheilijoiden veripasseja ja jättäisi tutkimatta epäilyttäviä venäläisiä.

Lisäksi epäillään Venäjän ostaneen ampumahiihdon maailmanmestaruuskilpailut 2021 Tjumenille. IBUn puheenjohtaja Besseberg kiistää kuitenkin väitteen huhuna. Vuoden 2021 maailmanmestaruuskilpailut myönnettiin alun perin Venäjälle, mutta ne Venäjä joutui myöhemmin luopumaan isännyydestä.

Sekä puheenjohtaja Besseberg että pääsihteri Resch erosivat tehtävistään vuonna 2018. Riippumattoman komission raportti lahjonnasta julkaistiin tammikuussa 2021.

IBUn välinpitämätöntä suhtautumista Venäjän dopingskandaaliin oli ihmetelty jo aiemmin. Kansainvälinen ampumahiihtoliitto myönsi yhä vuosittain kilpailuita Venäjälle, vaikka Kansainvälinen olympiakomitea (KOK) oli jo aiemmin suositellut kaikkien kansainvälisten suurkilpailujen siirtämistä pois Venäjältä. Myös vuoden 2021 maailmanmestaruuskilpailut myönnettiin Venäjälle suosituksista huolimatta. Venäjä luopui vuoden 2017 maailmancupin kilpailuista vapaaehtoisesti suuren kansainvälisen painostuksen seurauksena, mutta seuraavalla kaudella kilpailut järjestettiin boikoteista huolimatta.  Myös jotkin suuret ampumahiihtotähdet, kuten Martin Fourcade  ja Sebastian Samuelsson ovat arvostelleet IBU:n suhtautumista Venäjään ja dopingiin.

## Jäsenvaltiot
Ainoastaan IBU:n jäsenvaltioiden edustajat saavat osallistua maailmancupiin ja muihin sen järjestämiin tapahtumiin.

### Entiset jäsenvaltiot

## Lähteet
*IBUn Tulospalvelu
*IBUn virallinen sivusto 

### Viitteet

## Aiheesta muualla
* IBUn virallinen sivusto
Tuttu Paristo

**Tuttu Paristo** on työparin Elsa Soini (1893–1952) ja Seere Salminen (1894–1977) yhteinen nimimerkki. Parin tunnetuin työ on radion sarjakuunnelmaklassikko *[[Suomisen perhe]]*, jota kirjoittajapari teki vuosina 1938–1952. Soinin kuoleman jälkeen Salminen jatkoi sarjan kirjoittamista yksinään nimimerkillä **Tuttu** vuoteen 1958 saakka.

## Lähteet

## Aiheesta muualla
*Ylen Elävä arkisto: Suomisen perhe oli kolmen vuosikymmenen radiosuosikki
*Seere Salminen, Karjalohja.fi. (archive.org)
Pekka Virtanen (kitaristi)

**Pekka ”Devil” Virtanen** (s. 1964) on suomalainen pitkän linjan kitaristi sekä musiikkituottaja. Virtanen on kuulunut moniin tunnettuihin rock-yhtyeisiin, joita ovat mm. Leningrad Cowboys, Sleepy Sleepers, Freud Marx Engels & Jung ja Turo's Hevi Gee. Lapinlahden Lintujen jäsenenä hän oli vuosina 2002–2005. Virtanen oli mukana myös Irwin Goodmanin viimeisellä esiintymismatkalla.

Tuottajana Virtanen on toiminut muun muassa Marko Haavisto & Poutahaukat -yhtyeen levyillä.

Lisäksi Virtanen on toiminut lauluntekijänä muun muassa Sleepy Sleepersille, Freud Marx Engels ja Jung-yhtyeelle ja Leningrad Cowboysille. Paskan myivät -kappaleen sävellys on myös Virtasen käsialaa. 

## Yhtyeitä/artisteja

* Dave Lindholm
* Freud Marx Engels & Jung
* Irwin Goodman
* Juice Fruit
* Lapinlahden Linnut
* Leningrad Cowboys
* Los Bastardos Finlandeses
* Marko Haavisto & Poutahaukat
* Marko Haavisto & The Hanks
* Pelle Miljoona & Rockers
* Sleepy Sleepers
* Turo's Hevi Gee

## Mukana levyillä

* Sleepy Sleepers: *[[Voikkaa ja huikkaa]]* (1984)
* Sleepy Sleepers: *[[Born In The S.A.V.O.]]* (1985)
* Sleepy Sleepers: *[[Rock'y VI - Pölkyllä päähän]]* (1986)
* Sleepy Sleepers: *[[Sleepy Sleepers Sings Matti ja Teppo]]* (1987)
* Sleepy Sleepers: *[[Turakaisten paratiisi]]* (1988)
* Freud Marx Engels & Jung: *[[Huomenna päivä on uus]]* (1992)
* Freud Marx Engels & Jung: *[[Anjovissalaattia]]* (1993)
* Pelle Miljoona & Rockers: *[[OK! (albumi)|OK!]]* (1994)
* Pelle Miljoona & Rockers: *[[Landella]]* (1995)
* Freud Marx Engels & Jung: *[[Helmet, hitit & hutit]]* (1997)
* Freud Marx Engels & Jung: *[[Hittihökkeli]]* (1999)
* Freud Marx Engels & Jung: *[[Paikkoi ja pleisei]]* (2002) (taustalaulajana kappaleessa "Kalaan (ei oisi kantsinu)")
* Lapinlahden Linnut: *[[Kaikkien aikojen parhaat]]* (2002)
* Lapinlahden Linnut: *[[Kolmas jalka haudassa]]* (2003)
* Lapinlahden Linnut: *[[Pienvikaisten paratiisi]]* (2005)
* Marko Haavisto & The Hanks: *[[Ennemmin tai myöhemmin]]* (2005)
* Marko Haavisto & Poutahaukat: *[[Tässä ja nyt]]* (2006)
* Marko Haavisto & Poutahaukat: *[[Hollolasta Teksasiin]]* (2007)
* Los Bastardos Finlandeses: *[[My Name is El Muerte]]* (2007)
* Los Bastardos Finlandeses: *[[Return of El Diablo]]* (2008)
* Juice Fruit: *[[Ajan hengessä]]* (2008)

## Lähteet
Gillian Sheen

**Gillian Mary Sheen** (21. elokuuta 1928 Willesden – 5. heinäkuuta 2021 Auburn, New York, Yhdysvallat) oli brittiläinen miekkailija ja olympiavoittaja.

Sheen voitti florettimiekkailun yksilökilpailun olympiakultaa Melbournessa 1956. Hän eteni kahdeksan parhaan loppusarjaan vasta voittamalla uusintaottelun. Loppusarjassa hän hävisi ensin Romanian Olga Orbánille mutta voitti sitten kaikki muut kuusi vastustajaansa ja pääsi uusimaan olympiavoitosta myös yhden ottelun hävinneen Orbánin kanssa. Uusintaottelussa Sheen voitti romanialaisen pistein 4–2. Sheen kilpaili olympiatasolla myös Helsingissä 1952 ja Roomassa 1960. MM-kilpailuista hän voitti floretin joukkuekilpailun pronssia Monte Carlossa vuonna 1950. Sheen kuoli Yhdysvaltain Auburnissa 92-vuotiaana 5. heinäkuuta 2021.

## Lähteet
* 

### Viitteet

## Aiheesta muualla
*
Ah Via Musicom

**Ah Via Musicom** on yhdysvaltalaisen kitaristi Eric Johnsonin vuonna 1990 julkaistu albumi.

Albumin kappale "Cliffs of Dover" voitti vuonna 1992 Grammy-palkintogaalassa *Best Rock Instrumental Performance*-sarjan ().

## Kappaleet

# "Ah Via Musicom" – 2:04 
# "Cliffs of Dover" – 4:10
# "Desert Rose" – 4:55 
# "High Landrons" – 5:46
# "Steve's Boogie" – 1:51
# "Trademark" – 4:45
# "Nothing Can Keep Me from You" – 4:23
# "Song for George" – 1:47
# "Righteous" – 3:27
# "Forty Mile Town" – 4:13
# "East Wes" – 3:28

## Kokoonpano

* Eric Johnson - kitarat, laulu, piano, sitar ja pedal steel-kitara
* Roscoe Beck - basso
* Kyle Brock - basso
* Reggie Witty - basso
* Steve Barber - koskettimet
* Tommy Taylor - rummut ja perkussio
* Paul Bissell - perkussio
* James Fenner - perkussio
* Jody Lazo - taustalaulu
* Stephen Hennig - kitara "Steve's Boogie"-kappaleessa
* Wee Willie - huuliharppu

## Lähteet

* Guitar9.com
Kultakynsimö

**Kultakynsimö** (*Draba alpina*) on pohjoisen pallonpuoliskon arktisten alueiden keltakukkainen kynsimölaji. Suomessa laji on hyvin harvinainen Käsivarren tuntureiden kasvi ja se on rauhoitettu luonnonsuojelulailla. Se on luokiteltu Suomessa äärimmäisen uhanalaiseksi.

## Ulkonäkö ja koko
Monivuotinen kultakynsimö kasvaa 5–15 cm korkeaksi. Sen varsi on haaraton, lehdetön ja kukkaperiä myöten karvainen. Tummanvihreät lehdet ovat suikeita tai pitkulaisia, ehytlaitaisia ja niukkakarvaisia. Lehdet ovat ruusukkeena kasvin tyvellä. Kukissa on neljä hohtavankeltaista terälehteä, ja ne kasvavat terttumaisena kukintona lehdettömän kukkavarren päässä. Kultakynsimö kukkii Suomessa heinä-elokuussa. Lidut ovat alle sentin pituisia, siirottavia, kaljuja ja selväotaisia. Kultakynsimö on ainoa Suomen tuntureilla esiintyvistä kynsimölajeista, jonka kukinto on keltainen.

## Levinneisyys
Kultakynsimö on arktis-alpiininen, sirkumpolaarinen kasvi. Sitä tavataan Ruotsin ja Norjan tunturiseuduilla, Kuolan niemimaalla, Pohjois-Venäjän ja Siperian arktisilla alueilla, Alaskassa, Pohjois-Kanadassa, Grönlannissa, Islannissa ja Huippuvuorilla. Suomessa kultakunsimöä on tavattu ainoastaan Käsivarren Lapin luoteisosan suurtuntureilla Mallalla ja Saanalla. Lajin epäillään hävinneen Mallan luonnonpuistosta poronhoidon loputtua, kun kasvuympäristö on kasvanut umpeen.

## Elinympäristö
Kultakynsimö on keskipaljakan kasvi. Suomessa sitä tavataan noin 900 metrin korkeudella varjoisilla, kosteilla kallioilla lumenviipymien reunamailla. Kultakynsimö on kalkinsuosija.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* Väre, Henry: *Kultakynsimö*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 134–135.

### Viitteet

## Aiheesta muualla
* Kasviatlas 2020: Kultakynsimön levinneisyys Suomessa
* Pohjolan kasvien pauloissa: ''Draba alpina'' - kultakynsimö
* Pinkka, Lajintuntemuksen oppimisympäristö: Kultakynsimö (''Draba alpina'')
* ITIS: ''Draba alpina'' 
* United States Department of Agriculture (USDA): ''Draba alpina''
Dabney Coleman

**Dabney Wharton Coleman** (3. tammikuuta 1932 – 16. toukokuuta 2024) oli yhdysvaltalainen näyttelijä. Hän syntyi Austinissa, Teksasissa, pääsi Virginia Military Academyyn vuonna 1949 ja opiskeli vielä lakia Teksasin yliopistossa ennen esiintyjänuraansa. 

Hän voitti Emmy-palkinnon (1987) ja Golden Globen (1988).

Elokuvia, joissa Colemanilla on ollut rooleja, ovat muiden muassa *[[Yhdeksästä viiteen]]* (1980), *[[Puhtaana käteen]]* (1980), *[[Kultalampi]]* (1981), *[[Tootsie – lyömätön lyyli]]* (1982), *[[Sotaleikit]]* (1983), * [[Muppetit Manhattanilla]]* (1984), *[[Tehtävä – Pelastakaa kesäloma]]* (2001), *[[Recess Christmas: Miracle on Third Street]]* (2001), **' (2003) ja **' (2003). Hän on esiintynyt myös televisiossa, esimerkiksi ääninäyttelijänä *[[Disneyn Välitunti|Disneyn Välitunnissa]]*.

Coleman oli pitkään naimisissa näyttelijä Jean Halen kanssa. Hänen lapsistaan Quincy on tullut tunnetuksi musiikkialalta. 

## Lähteet

## Aiheesta muualla
*
Bill Richardson

**William Blaine "Bill" Richardson III** (15. marraskuuta 1947 – 1. syyskuuta 2023) oli yhdysvaltalainen demokraattipoliitikko, New Mexicon kuvernööri 2003–2011, energiaministeri Bill Clintonin hallituksessa 1998–2001 ja Yhdysvaltain YK-lähettiläs 1997–1998.

Richardson asettui ehdokkaaksi vuoden 2008 presidentinvaaleihin, mutta jättäytyi pois kisasta. Hän ilmoitti tukevansa Barack Obamaa. Tämän johdosta Hillary Clintonin tukija James Carville vertasi Richardsonia Juudas Iskariotiin.

Kolme Richardsonin neljästä isovanhemmasta oli Meksikon kansalaisia ja Richardson puhui sujuvaa espanjaa.

## Lähteet

## Aiheesta muualla
Bežetsk

**Bežetsk** (, vuoteen 1766 saakka ) on kaupunki Venäjällä Tverin alueella. Kaupunki on Bežetskin piirin hallinnollinen keskus. Vuonna 2010 kaupungin asukasluku oli 24&nbsp;517 (koko piirissä 36&nbsp;697 as.) ja pinta-ala 17 km².

Bežetsk sijaitsee Tverin alueen koillisosassa. Kaupunki sijaitsee etelästä pohjoiseen virtaavan Mologajoen ja sen Ostretšina-sivujoen yhtymäkohdassa. Alueen pääkaupungista Tveristä on sen pohjoispuolella sijaitsevaan Bežetskiin 130 kilometrin matka (kantatietä P84). Bologojesta itään Sonkovoon vievä rautatie kulkee Bežetskin kautta. 

Paikkakunnan perustamisvuotena pidetään vuotta 1137 ja kaupunkioikeudet se sai 1775.

## Lähteet
Adulphe Delegorgue

**Adulphe Delegorgue** (1814–1850) oli ranskalainen eläintieteilijä ja metsästäjä.

Delegorgue teki tutkimusretkiä Australiaan, Madagaskarille ja eteläiseen Afrikkaan. 1839 hän ja ruotsalainen Johan August Wahlberg sekä saksalainen Ferdinand Krauss tutkivat Natalissa nykyisen Durbanin ympäristöä.

Delegorgue nimesi ja kuvaili muun muassa afrikanviiriäisen (*Coturnix delegorguei*).

Hänestä on kirjoitettu kirja: *De Douai à l'Afrique du Sud il y a 150 ans, ou, Adulphe Delegorgue (1814-1850), l'explorateur oublié*. Kirjoittaja on Chantal Guellaen-Vaast ja vuosi 1989.

## Lähteet
Dunnezat

**Dunnezat**, jotka tunnetaan parhaiten englanninkielisellä nimellä *Beaver*, "majavat", olivat
Kanadan subarktisen havumetsäalueen eteläosissa asuvia athabasca-ryhmän intiaaneja.
Heimon alkuperäinen nimi *Dunne-za*, *Dane-zaa*, *Tasttine* tarkoittaa majavaa. Alkujaan dunnezat asuivat Peace-joen varrella, Athabascan ja Clearwater riversin lähellä, ja Athabasca-järvestä pohjoiseen. 1700-luvulla turkiskauppa alkoi, ja vuonna 1800 turkiskaupasta täysin riippuvaiset chippewat ajoivat dunnezat pohjoiseen ja länteen Peace Riverin ympäristöstä.

Dunnezoja on nykyään noin 1&nbsp;000.

## Lähteet

## Aiheesta muualla
* Doig River First Nation
* Map of Northwest Coast First Nations (including Dunneza)
* Beaver page on First Nations Languages of British Columbia site, with bibliography
* Living In A Storied Land  Royal British Columbia Museum
* The Dane-Zaa Living Landscape of Northeastern BC  Royal British Columbia Museum
MP4

**MP4** tai **M4A** eli **MPEG-4 Part 14** on säiliömuoto, joka on laajennettu Applen QuickTime-mediasoittimessa käytetystä muodosta sekä MPEG-4 Part 12:sta. MP4 sisältää yleensä videokuvaa ja ääntä, mutta kuvan ja äänen lisäksi se voi myös sisältää tekstityksen. MP4 toistuu useimmilla mediasoittimilla, kuten QuickTime Playerilla, Winampilla ja VLC media playerilla. Joihinkin ohjelmiin on ladattava erillinen koodekki, jotta MP4 saadaan toimimaan. MP4 on myös mobiilivideoiden tallennusmuoto, jota käytetään erityisesti Nokian puhelimien videoissa.

Osa ohjelmista saattaa tunnistaa MP4-tiedoston M4A:ksi, joka on sama tiedostomuoto kuin MP4, mutta sisältää yleensä vain ääntä. 

## M4V
M4V-tiedostomuoto on MPEG-4:n muunnelma. Erona on se, että M4V voidaan kopiosuojata Applen *FairPlay DRM* -ohjelman avulla. M4V:tä käytetään iTunes-verkkokaupan tallenteissa kuten televisio-ohjelmien jaksoissa, musiikkivideoissa ja täyspitkissä elokuvissa.

## Katso myös
*MPEG-4

## Lähteet

## Aiheesta muualla
* What is an MP4 file?
32 (luku)

**32** (**kolmekymmentäkaksi**) on luonnollinen luku, jota edeltää luku 31 ja seuraa luku 33.

## Matematiikassa
* 32 on yhdistetty luku.
* 32 on vajaa luku.
* 32 on kahden potenssi: 2^5.
* 32 on onnellinen luku.
* 32 on Harshad-luku binäärijärjestelmässä ja oktaalijärjestelmässä.
* 32!-1 on kertoma-alkuluku.
* 32 on Duffyn luku.
* 32 on Leylandin luku: 2^4+4^2.
* 32 on ”käytännöllinen luku” ().
* 32 voidaan muodostaa kahden neliöluvun erotuksena kahdella tavalla: 6^2-2^2 ja 9^2-7^2.
* 32 esiintyy yhdessä jaottomassa Pythagoraan kolmikossa: .
* 32 = 1^1+2^2+3^3
* Ikosidodekaedrissa, typistetyssä dodekaedrissa ja typistetyssä ikosaedrissa on 32 tahkoa. Niiden duaalikappaleissa eli rombisessa trikontaedrissa, triakis-ikosaedrissa ja pentakis-dodekaedrissa on vastaavasti 32 kärkeä (katso Catalanin kappale).

## Luonnontieteissä
* Alkuaineiden jaksollisessa järjestelmässä 32 on germaniumin järjestysluku.
* Rikki-32 on rikin vakaa ja luonnossa yleisin isotooppi.
* Rauta-58 on raudan vakaa isotooppi, jonka neutroniluku on 32.
* Koboltti-59 on koboltin ainoa vakaa isotooppi. Sen neutroniluku on 32.
* Nikkeli-60 on nikkelin vakaa isotooppi, jonka neutroniluku on 32.
* Veden sulamispiste on 32 Fahrenheit-astetta (0&nbsp;°C) merenpinnan tasolla.
* Putoamiskiihtyvyys merenpinnan tasolla on noin 32 jalkaa jaettuna sekunnin neliöllä (noin ).
* 32 Pomona on asteroidi.
* Messier 32 on galaksi.
* Ihmisellä on yleensä enintään 32 hammasta.

## Tietotekniikassa
* Monet suorittimet ovat 32-bittisiä, kuten Intel 80386.
* Perustarkkuuden liukuluvut ovat IEEE 754 -standardissa 32-bittisiä.
* IPv4-osoitteet ovat 32-bittisiä.
* Dragon 32 on kotitietokone.
* Amiga CD32 on pelikonsoli.

## Muissa yhteyksissä
* 32 on Belgian kansainvälinen suuntanumero.
* Shakkilaudalla on 32 mustaa ja 32 valkeaa ruutua. Pelinappuloita on myös alussa 32.
* NHL:ssä on 32 joukkuetta.
* Eurooppatie E32 kulkee Yhdistyneessä kuningaskunnassa.
* Amerikkalainen tilavuusyksikkö kvartti vastaa 32 nesteunssia (noin 950 millilitraa).
* Franklin D. Roosevelt oli Yhdysvaltojen 32. presidentti.
* Minnesota on Yhdysvaltojen 32. osavaltio.
* Ruotsi on Naton 32. jäsenmaa.
* .32 ACP on pistoolin patruuna.
* Fiat CR.32 oli italialainen hävittäjäkone.
* Kawasaki Ki-32 oli japanilainen pommikone.

## Lähteet
Pääohjaaja

**Pääohjaaja** on lentoliikenteen vakanssinimike.

Pääohjaajana toimii jokaisessa lentoyhtiössä tehtävään erikseen määrätty lennonopettajan pätevyyden omaava kapteeni. 

Pääohjaaja on liikennelentäjien ylityönjohtaja, joka jakaa vuorot ja ratkoo ongelmatilanteet. Hänellä on oikeus tarpeen vaatiessa määrätä lentäjiä erityistarkastukseen sekä vaatia pulmatilanteen johdosta erityistoimia, esimerkiksi ylimääräistä psykofysiologista tarkastusta tilanteeseen osallisille lentäjille. 

Pienimmissä yhtiöissä pääohjaaja ottaa osaa kaikkeen lentotoimintaan, suuremmissa hän lentää vähimmän tarvittavan määrän, koska kasvava paperityön määrä on tehnyt pääohjaajasta pitkälti toimistotyöläisen. Nykyajan tietotekniikka ja erityisesti kannettavat tietokoneet ovat tosin helpottaneet tilannetta ja mahdollistaneet rutiinitöiden hoidon muuallakin kuin toimistossa.

Eräs Finnairin tunnetuimpia pääohjaajia oli Mannerheim-ristin ritari Olli Puhakka.

Vuodesta 2007 lähtien Finnairin pääohjaajana on toiminut lentokapteeni Heikki Saloheimo. Saloheimoa edeltänyt pääohjaaja oli Veikko Sievänen.

## Lähteet
Ann Richards

**Dorothy Ann Willis Richards** (1. syyskuuta 1933 – 13. syyskuuta 2006) oli yhdysvaltalainen demokraattisen puolueen poliitikko, Texasin kuvernööri 1991–1995.

Richards valittiin vaalilla vuonna 1982 Texasin osavaltion valtiovarainministeriksi. Hän oli ensimmäinen osavaltiotason poliittiseen virkaan valittu nainen Texasissa 50 vuoteen. Vuonna 1990 hän asettui ehdokkaaksi osavaltion kuvernööriksi Bill Clementsin jättäessä viran. Hän hävisi kuvernöörinvaalin vuonna 1994 republikaanien George W. Bushille.

## Lähteet

## Aiheesta muualla
30 (luku)

**30** (**kolmekymmentä**) on luonnollinen luku, jota edeltää luku 29 ja seuraa luku 31.

## Matematiikassa
* 30 on parillinen yhdistetty luku.
* 30 on runsas ja puolitäydellinen luku.
* 30 on pienin tunnettu Giugan luku.
* 30 on Harshad-luku kymmenjärjestelmässä.
* 30 on neliöpyramidiluku, koska se on neljän ensimmäisen neliöluvun summa (katso kuva).
* 30 on kahdeksankulmiopyramidiluku, koska se on kolmen ensimmäisen kahdeksankulmioluvun summa.
* 30!-1 on kertoma-alkuluku.
* 30 on alkulukuparin (29, 31) keskiarvo.
* 30 on kolmen ensimmäisen alkuluvun tulo: 2 \cdot 3 \cdot 5.
* 30 voidaan muodostaa kahden peräkkäisen luonnollisen luvun tulona: 5 \cdot 6.
* 30 voidaan muodostaa kahden peräkkäisen alkuluvun summana: 13+17.
* 30 voidaan muodostaa kolmen neliöluvun summana: 5^2+2^2+1^2.
* 30 voidaan muodostaa luvun 3 kahden potenssin summana: 3^3+3^1.
* 30 on suurin luku, jolla on yhteinen tekijä jokaisen sitä pienemmän yhdistetyn luvun kanssa.
* Dodekaedrissa ja ikosaedrissa on 30 särmää.
* Kokonaisluvut 1–6 voidaan sijoittaa arpakuution tahkoille 30 tavalla.

## Luonnontieteissä
* Alkuaineiden jaksollisessa järjestelmässä 30 on sinkin järjestysluku.
* Pii-30 on piin vakaa isotooppi.
* Kromi-54, mangaani-55, rauta-56 ja nikkeli-58 ovat vakaita isotooppeja, joiden neutroniluku on 30.
* Neptunuksen keskietäisyys Auringosta on noin 30 AU.

## Muissa yhteyksissä
* Huhtikuussa, kesäkuussa, syyskuussa ja marraskuussa on 30 päivää. Laskutoimituksissa, esimerkiksi korkolaskuissa, lukua 30 käytetään usein yleensäkin kuukauden päivien pyöristettynä lukumääränä.
* Eurooppatie E30 kulkee Irlannin ja Venäjän välillä.
* 30 on Kreikan kansainvälinen suuntanumero.
* Kolmikymmenvuotinen sota käytiin 1600-luvulla.
* *[[Kolmekymppinen]]* on Frederikin albumi ja kappale.
* *[[30 (Adelen albumi)|30]]* on Adelen albumi.
* Pohjois-Makedonia on 30. Natoon liittynyt valtio.
* Calvin Coolidge oli Yhdysvaltojen 30. presidentti.
* Wisconsin on 30. Yhdysvaltoihin liittynyt osavaltio.
* 30-vuotishääpäivää kutsutaan helmihäiksi tai norsunluuhäiksi.
* Matteuksen evankeliumin mukaan Juudas Iskariot kavalsi Jeesuksen 30 hopearahasta.

## Lähteet
Annina Ärölä

**Annina Ärölä** (o.s. *Tuomi*) on suomalainen freelance-näyttelijä. Hän on rehtorina Oriveden seudun kansalaisopistossa ja kulttuurijohtajana Oriveden kaupungissa. Hän oli apulaisrehtorina ja koulutuspäällikkönä Pirkan opistossa ja suunnittelijaopettajana Valkeakoski-opistossa.

Ärölä valmistui teatteritaiteen maisteriksi Tampereen yliopiston näyttelijäntyön laitokselta vuonna 1995. Hän on suorittanut johtamisen erikoisammattitutkinnon, opettajan pedagogiset opinnot ja opetushallinnon tutkinnon ja opiskellut laulun, musiikinteorian ja kitaransoiton opintoja. Ärölä on uransa aikana näytellyt Rovaniemen, Seinäjoen, Kouvolan ja Tampereen ja Vaasan lavoilla. Hänen rooleihinsa lukeutuvat muun muassa Anna-Liisa (Manner) ja Anita Hallama (Presidentti ja Tyttö) Tampereen Työväen Teatterissa, Kyllikki (Rauta-aika) Pyynikin kesäteatterissa, Layla Locket (*Kuuma Kesä 85*), Sugar (*[[Piukat paikat]]*) Seinäjoen kaupunginteatterissa, Maria (*[[The Sound of Music]]*) Rovaniemen Teatterissa ja toimittaja Suni (*Katri Helena -musikaali*) Vaasan kaupunginteatterissa.

## Lähteet
* Teatterit ja teatterintekijät 2005, 
* Ärölän tiedot Tampereen freelancer-näyttelijöiden sivuilla (2006)
* 

## Aiheesta muualla
*
Östen II Haraldsson

**Östen II Haraldsson** (*Eysteinn Haraldsson*, nykynorjaksi *Øystein Haraldsson*, noin 1125–1157) oli Norjan kuningas yhdessä veljiensä Inge Koukkuselän ja Sigurd II Munnin kanssa. Tiedot hänen elämästään perustuvat lähinnä vanhoihin saagoihin, joista Snorri Sturlusonin kirjoittama *Heimskringla* on suomennettu nimellä Norjan kuningassaagat. Östenistä ja hänen veljistään kerrotaan Heimskringlan 14. saagassa.

Hän oli Harald Gillen vanhin poika, kymmenen vuotta veljiään Ingeä ja Sigurdia vanhempi, ja kasvoi isänsä nuoruudenmaassa Irlannissa. Kun Harald lähti Norjaan vaatimaan kuninkuutta itselleen 1130, hän jätti Östenin Irlantiin äitinsä kanssa. Haraldin kuoltua pikkupojat Inge ja Sigurd julistettiin kuninkaiksi, ja valta oli käytännössä sijaishallitsijoilla. Östen tuli Norjaan vuonna 1142 ja hänet hyväksyttiin Ingen ja Sigurdin kanssahallitsijaksi.

Veljesten varttuessa heidän välilleen alkoi kehittyä jännitteitä, ja vuonna 1155 he kokoontuivat Bergeniin sopiakseen vallanjaosta. Yksi Sigurdin henkivartijoista surmasi neuvottelujen välillä Ingen henkivartijan. Ingen miehet tappoivat Sigurdin Bergenissä. Östen pakeni, mutta Ingen miehet surmasivat hänetkin vuonna 1157. Sigurd Munnin pojasta, kymmenvuotiaasta Haakon Harteikkaasta tuli kuningas, mutta Norja oli vuoteen 1240 asti sisällissodan kaltaisessa tilassa, jossa oli usein useita kuninkaita kannattajineen.

## Lähteet

## Aiheesta muualla
*Snorri Sturlusson: Norjan kuningassaagat 1, 2 ja 3 (suom. Aale Tynni) WSOY 1960.
Roy Scheider

**Roy Richard Scheider** (10. marraskuuta 1932 Orange, New Jersey – 10. helmikuuta 2008 Little Rock, Arkansas) oli yhdysvaltalainen näyttelijä. Hän syntyi Orangessa, New Jerseyssä, ja opiskeli saman osavaltion Columbia High Schoolissa.

Scheider vietti kolme vuotta Yhdysvaltain ilmavoimissa. Hän menestyi nuoruudessaan nyrkkeilyssä, mutta muutti urasuunnitelmiaan ja pääsikin opiskelemaan uutta alaansa, näyttelemistä Rutgers Universityyn ja Franklin and Marshall Collegeen. Hän saavutti suosiota esiintyjänä jo 1960-luvulla ja voitti teatterityöstään Obie-palkinnon vuonna 1968.

Scheider oli kahdesti ehdolla Oscar- voittajaksi, ensin miessivuosasta elokuvassa Kovaotteiset miehet ja sitten pääosasta elokuvassa Syke ei sammu. Hän oli saanut myös Bafta -ja Kultainen maapallo -ehdokkuudet. Hän saavutti suurimmat menestyksensä elokuvissa, mutta teki useita rooleja myös televisioon. Scheiderin tunnetuin työ oli poliisipäällikkö Martin Brodyn rooli elokuvassa *[[Tappajahai (elokuva)|Tappajahai]]*.

Scheider oli vuosina 1962–1989 naimisissa Cynthia Beboutin kanssa, jonka kanssa hänellä on yksi tytär. Avioeron jälkeen Scheider avioitui Brenda Kingin kanssa, jonka kanssa hän sai kaksi lasta.

## Sairaus ja kuolema
Scheiderilla todettiin myelooma, johon hän sai kesäkuussa 2005 luuytimensiirron. Hän oli 75-vuotias kuollessaan stafylokokki-infektioon helmikuussa 2008.

## Elokuvia
Scheider esiintyi lukuisissa kansainvälisissä menestyselokuvissa:

* *Klute – rikosetsivä* (1971)
* *[[Kovaotteiset miehet]]* (1971)
* *[[Tappajahai (elokuva)|Tappajahai]]* (1975)
* *[[Maratoonari (elokuva)|Maratoonari]]* (1976)
* *Pelon palkka* (1977)
* *[[Tappajahai 2]]* (1978)
* *[[Syke ei sammu]]* (1979)
* *[[Sininen salama]]* (1982)
* *[[2010 (vuoden 1984 elokuva)|2010]]* (1984)
* *[[Pahan otteessa (vuoden 1986 elokuva)|Pahan otteessa]]* (1986)
* *[[RKO 281 – tapaus ”Citizen Kane”]]* (1999)
* *[[Red Serpent]]* (2002)
* *[[Tuomari (elokuva)|Tuomari]]* (2004)

## Lähteet

## Aiheesta muualla

* Roy Scheiderin muistokirjoitus Helsingin Sanomissa
*
Elaine May

**Elaine May** (o.s. **Berlin**; s. 21. huhtikuuta 1932 Philadelphia, Pennsylvania) on yhdysvaltalainen näyttelijä, käsikirjoittaja ja ohjaaja.

## Ura
### Yhteistyö Mike Nicholsin kanssa

Ennen kummankin erillisiä ohjaajauria Elaine May ja Mike Nichols tunnettiin komediallisesta yhteistyöstään teatterissa, yökerhoissa ja televisiossa. Se alkoi vuonna 1955 The Compass Players -nimisessä improvisaatioryhmässä Chicagossa. Heidän välinen kemiansa auttoi heitä tekemään nopeaälyisiä improvisaatioita, jotka parodioivat aikansa televisiohaastatteluja ja ihmisten keskusteluja ajankohtaisista aiheista. Heitä alettiin kutsua vierailijoiksi kymmeniin televisio- ja radio-ohjelmiin.

### Elokuvaura

May ohjasi ja käsikirjoitti elokuvan *[[Kun mies on mies]]* (1970), jossa hän myös itse näytteli. Hän on myöhemmin työskennellyt eri ominaisuuksissa muiden muassa elokuvissa *[[Sydäntenmurskaaja]]* (ohjaus, 1972), *[[Taivas saa odottaa]]* (1978), *[[Viikonloppu Kaliforniassa]]* (1978), *[[Tootsie – lyömätön lyyli]]* (1982), *[[Lainahöyhenissä (vuoden 1996 elokuva)|Lainahöyhenissä]]* (1996), *[[Päävärit (elokuva)|Päävärit]]* (1998) sekä *[[Keksejä ja konnia]]* (2000). Hänen käsikirjoituksensa elokuvaan *Lainahöyhenissä* merkitsi pitkän tauon jälkeen paluuta yhteistyöhön Mike Nicholsin kanssa.

Maylle myönnettiin vuonna 1999 parhaan sovitetun käsikirjoituksen Bafta-palkinto. Hän on ollut ehdolla myös Golden Globen (1972) ja kahden Oscar-palkinnon (1979, 1999) saajaksi. Hänen elokuvansa *[[Ishtar (elokuva)|Ishtar]]* (1987) oli epäonnistuminen, joka johti vuonna 1988 huonoimman ohjaajan Razzien saamiseen ja huonoimman käsikirjoittajan Razzie-ehdokkuuteen. Toisaalta Mayn ohjaama *Sydäntenmurskaaja* (1972) valittiin vuonna 2002 American Film Instituten 100 kaikkien aikojen hauskimman amerikkalaiselokuvan listalle, ja *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi Mayn esikoisohjauksen *Kun mies on mies* kaikkien aikojen sadan parhaan komedian listalle.

## Yksityiselämä

Vuonna 1949 syntynyt näyttelijä Jeannie Berlin on Elaine Mayn tytär.

## Lähteet

## Aiheesta muualla
George White

**George White** (21. elokuuta 1872 Elmira, New York – 15. joulukuuta 1953 West Palm Beach, Florida) oli yhdysvaltalainen demokraattipoliitikko ja Ohion kuvernööri. Hän istui Ohion osavaltion edustajainhuoneessa vuosina 1905–1908 ja Yhdysvaltain edustajainhuoneessa vuosina 1911–1915 ja 1917–1919. Ohion kuvernöörinä hän toimi vuosina 1931–1935.

## Lähteet
Uinnin lyhyen radan maailmanmestaruuskilpailut 1993

**Uinnin lyhyen radan maailmanmestaruuskilpailut** järjestettiin ensimmäistä kertaa vuonna 1993 Espanjan Palma de Mallorcalla. Kilpailut alkoivat 2. joulukuuta ja päättyivät 5. joulukuuta. Kilpailujen järjestäjänä toimi Kansainvälinen uimaliitto FINA. 

Kilpailuissa rikottiin kolmetoista uinnin maailmanennätystä.

## Mitalistit
#### Miehet

#### Naiset

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*Tulokset